Gnorimus variabilis

Gnorimus variabilis er en bille som hører til familien skarabider (Scarabaeidae) i gruppen skarabider (Scarabaeoidea). Arten er funnet i Sverige og Danmark, men ikke i Norge.

Utseende 
En ganske stor (17-22 millimeter), kraftig, mørk skarabide, vanligvis uten metallisk glans. Arten er ganske variabel i fargen. Den ligner den vanligere slektningen Praktgullbasse, men er i gjennomsnitt noe større, kroppen er bredere, og sjelden metallglinsende.  Hodet er firkantet, flatt med små fasettøyne. Pronotum er omtrent så langt som bredt, med rundede sider. Dekkvingene er mye bredere enn pronotum, med en ujevn overflate, oftest med noen hvitaktige flekker. Det bakerste bakkroppsleddet er ikke dekket av dekkvingene. Beina er forholdsvis lange.

Levevis 
Larvene lever i mulden som samler seg inne i hule trær. De voksne billene er dagaktive og finnes gjerne på blomstene av skjermplanter og andre åpne blomster. De er aktive, men noe trege flygere.

Utbredelse 
Arten er utbredt over hele Europa og finnes også i det nordlige Asia. Den finnes i Sverige og Danmark, men er ikke funnet i Norge.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Trichiinae Fleming, 1821
 Slekten Gnorimus Lepeletier & Audinet-Serville, 1828
 Gnorimus variabilis (Linnaeus, 1758)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea Web Service Version 2.4 (2011) Utbredelsesdatabase for europeiske dyr

Eksterne lenker 
 

Gullbasser
Biller formelt beskrevet i 1758
Dyr formelt beskrevet av Carl von Linné